**РАЗДЕЛ ІX**

**[ПРОЕКТ НА ДОГОВОР]**

**ДОГОВОР**

№…………../……… г.

за възлагане на обществена поръчка за доставка, с предмет:

***„Доставка на електрически автобуси с необходимото диагностично оборудване и доставка и монтаж на зарядни станции за електробуси“***

**1. „ТРОЛЕЙБУСЕН ТРАНСПОРТ“ ЕООД,** със седалище и адрес на управление: община Хасково, град Хасково, ул. „Ивайло“ №1, Телефон: 038 662122; Факс: 038 662122, ел. поща:  **troleibusi.hs@abv.bg**, уеб страница: **http://trolei.haskovo.bg/**, БУЛСТАТ (ЗДДС №BG) 836144261, представлявано от Йордан Христов Панев – Управител на „ТРОЛЕЙБУСЕН ТРАНСПОРТ” EООД, гр. Хасково и ……………… – Главен счетоводител, лице по чл. 13, ал. 3, т. 3 от ЗФУКПС, наричана за краткост **ВЪЗЛОЖИТЕЛ**, от една страна,

и

**2. [*Наименование на изпълнителя*]**, [с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*] [*ще се попълни приложимото според случая*], [ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*ще се попълни приложимото според случая*],представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]], наричано за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“),

**на основание** чл.109 във връзка с чл. 112 от Закона за обществените поръчки („**ЗОП**“), разпоредбите на Търговския закон и на Закона за задълженията и договорите, и Решение №.... от .........201…г. на **ВЪЗЛОЖИТЕЛЯ** за определяне на **ИЗПЪЛНИТЕЛ** на обществена поръчка с предмет:**„Доставка на електрически автобуси с необходимото диагностично оборудване и доставка и монтаж на зарядни станции за електробуси“**

се сключи този договор („**Договора**/**Договорът**“) за следното:

1. **ПРЕДМЕТ, МЯСТО И СРОК ЗА ИЗПЪЛНЕНИЕ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни обществена поръчка с предмет: **„Доставка на електрически автобуси с необходимото диагностично оборудване и доставка и монтаж на зарядни станции за електробуси“** срещу което ВЪЗЛОЖИТЕЛЯТ се задължава да му плати възнаграждение в размер, по начин и в срокове, определени в раздел II от настоящия договор.

1. Предмет на настоящата обществена поръчка са, както следва:
2. Доставка на /5/ броя нови 12-метрови електрически автобуси, наричани по долу „Автобусите”,оборудвани с електронни системи, съгласно техническата спецификация, както следва:

Производител: ,

Марка: ,

Модел:

1. Доставка на допълнително оборудване както следва:

-5 бр. зарядни станции за бавно нощно зареждане за електрически автобуси, осигуряващи възможността за едновременно зареждане на предлаганите автобуси на територията на депо на ВЪЗЛОЖИТЕЛЯ

Производител: ,

Марка: ,

Модел: ;

-1 бр. бърза станция за бързо дневно зареждане с изходяща мощност 150 kW, осигуряващи възможност за зареждане на предлаганите автобуси на територията на депо на ВЪЗЛОЖИТЕЛЯ

* Система за телеметрично наблюдение и контрол в реално време на всяко превозно средство и зарядна станция ;
* Оборудване и софтуер, предназначени за обслужване, ремонт и диагностика, описани в техническата спецификация.
1. Пускане в експлоатация на доставените автобуси.
2. Монтаж/инсталиране, тестване и въвеждане в експлоатация на допълнителното оборудване.
3. Обучение за работа с доставените автобуси.
4. Гаранционно обслужване на доставените автобуси.
5. Видът, техническите данни и характеристики на автобусите и допълнителното оборудване, които следва да достави **ИЗПЪЛНИТЕЛЯТ**, са подробно посочени в Техническата спецификация на **ВЪЗЛОЖИТЕЛЯ** и в Техническото предложение на **ИЗПЪЛНИТЕЛЯ**, приложени към настоящия Договор, които подписани от представителите на страните, представляват неразделна част от него.
6. Мястото на доставката е: франко Автобусно депо на дружеството (гр. Хасково, ул.“Ивайло” № 1).
7. С въвеждането в експлоатация на автобусите и допълнителното оборудване **ИЗПЪЛНИТЕЛЯТ** прехвърля на **ВЪЗЛОЖИТЕЛЯ** правото на собственост върху тях.

**Чл. 2.** Настоящият Договор влиза в сила от датата на подписването му от страните, и има действие до изпълнение на всички задължения във връзка с доставката на предмета на настоящия. За целите на предоставяне на информацията по чл. 29, ал. 2 от ЗОП, договорът се счита за изпълнен от извършването на последното действие, свързано с предоставяне на уговорения резултат, или от извършването на последното дължимо плащане - в зависимост от това, кое обстоятелство настъпва последно.

**Чл.3 (1)** Срокът за изпълнение ангажиментите на **ИЗПЪЛНИТЕЛЯ** от предмета на договора, дефиниран съгласно чл.1, ал.2, т.1-5 е ………………… месеца, съобразно Техническото предложение на **ИЗПЪЛНИТЕЛЯ**, приложено към настоящия договор.

1. Сроковете за доставка на всеки автобус и допълнителното оборудване са съгласно представения от **ИЗПЪЛНИТЕЛЯ** График за доставките, част от Техническото предложение на **ИЗПЪЛНИТЕЛЯ**.

**Чл.4. (1)** Срокът за гаранционно обслужване на всеки от автобусите и допълнителното оборудване е:

-за автобуса, включително силовите агрегати и монтираното електронно оборудване: …………(……..) месеца;

- за антикорозионното покритие и хидроизолацията: …………(……..) месеца;

- за тяговата акумулаторна батерия: …………(……..) месеца;

-за зарядните станции: …………(……..) месеца,

съобразно Техническото предложение на **ИЗПЪЛНИТЕЛЯ, приложено към договора, считано от датата на подписване на** Констативен протокол за одобрение на доставен автобус или на доставена зарядна станция или на система за телеметрично наблюдение и контрол в реално време или на други елементи от допълнителното оборудване без забележки, **съгл. чл.19, ал. 7.**

1. Срокът по ал. 1 се удължава с толкова дни, колкото време изчислено сумарно по часове, автобусът и/или допълнителното оборудване не са работили поради техническа неизправност.
2. Сроковете по предходните алинеи, както и чл.3 се удължават при форсмажорни или непредвидени обстоятелства с подписването на двустранен констативен протокол, с толкова дни, колкото е било налице съответното събитие, като към протокола се прилагат доказателства за наличието на форсмажорно или непредвидено обстоятелство.

**Чл.5.** След подписване на **Констативен протокол за одобрение** на доставен автобус и/или допълнително оборудване, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** надлежно оформена фактура-оригинал, подписана от **ИЗПЪЛНИТЕЛЯ**, съдържаща основание - номер на договора, модел, марка, количество и цена.

**Чл.6.** Когато **ИЗПЪЛНИТЕЛЯТ** е сключил договор за подизпълнение, работата на подизпълнителите се приема от **ВЪЗЛОЖИТЕЛЯ** в присъствието упълномощени представители на **ИЗПЪЛНИТЕЛЯ** и подизпълнителя.

1. **ЦЕНА И НАЧИН НА ПЛАЩАНЕ**

**Чл.7. (1)** За изпълнението на предмета на Договора, **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** цена в размер на …………….(словом) лева без ДДС, съгласно Ценовата оферта на **ИЗПЪЛНИТЕЛЯ** в процедурата за възлагане на обществената поръчка, приложена към настоящия Договор.

1. Посочената в Ценовата оферта на ИЗПЪЛНИТЕЛЯ в процедурата за възлагане на обществената поръчка от настоящия Договор цена е крайна и остава непроменена за срока на действието му. Цената включва разходите на **ВЪЗЛОЖИТЕЛЯ**, за получаване изпълнението на целия предмет на поръчката, а именно: доставка на 5 броя електрически автобуси и допълнително оборудване за тях, до Автобусно депо на „Тролейбусен транспорт” ЕООД, гр. Хасково, находящо се в гр. Хасково, ул. „Ивайло” №1, монтиране/инсталиране, тестване и въвеждане в експлоатация на доставеното оборудване. В цената се включват всички разходи, свързани с качественото изпълнение на поръчката, описани в техническите спецификации по вид и обхват, включително, но не само всички разходи за материали, изработка, опаковка, доставка, транспортни, товарно-разтоварни дейности и други разходи, включително с необходимите за регистрацията документи и документи за платени данъци, мита, такси, за провеждането на предвиденото обучение на персонала на **ВЪЗЛОЖИТЕЛЯ** и всички останали задължения на **ИЗПЪЛНИТЕЛЯ**.
2. Настоящият договор се счита за сключен под условие по смисъла на чл. 114 от ЗОП (договор с отложено изпълнение). Плащанията по ал.1 се осъществяват само и единствено, ако одобреното финансиране по проект **„Подобряване на качеството на атмосферния въздух в гр. Хасково, чрез доставка и експлоатация на електрически автобуси за нуждите на обществения транспорт”,** по Оперативна програма „Околна среда 2014-2020 г.”, Процедура BG 16M1OP 002-5.004 „Мерки за адресиране на транспорта като източник на замърсяване на атмосферния въздух“, приоритетна ос 5 „Подобряване качеството на атмосферния въздух“ бъде отпуснато и в рамките на лимита за предмета за изпълнение на настоящия договор. Ако финансирането не бъде осигурено, на основание чл. 114 от ЗОП всяка от страните може да поиска прекратяване на договора след изтичане на 3 месечен срок от сключването, като нито една от страните не дължи неустойка на другата.

**Чл.8. (1)** Възнаграждението ще бъде заплатено от **ВЪЗЛОЖИТЕЛЯ** на

**ИЗПЪЛНИТЕЛЯ** по банков път, по посочена от **ИЗПЪЛНИТЕЛЯ** банкова сметка, при следната схема на плащане:

* **Авансово плащане в размер на 40 % от цената** по договора се заплаща в срок до 15 (петнадесет) календарни дни след представяне на фактура и гаранция за авансовото плащане.
* **Междинни плащания в размер на 40 % от цената** по договора до достигането на съвкупен размер на извършените по този и по предходния пункт плащания 40% + 40% = 80% се заплащат в срок до 30 (тридесет) календарни дни след представяне на фактура и след подписването на **констативни протоколи за одобрение на всяка доставка без забележки**, като доставката е извършена съгласно представения от **ИЗПЪЛНИТЕЛЯ** график. Междинното плащане е едно или повече в зависимост от приетите пратки автобуси и допълнително оборудване. Авансовото плащане се приспада пропорционално към всяко последващо плащане.

**- Окончателното плащане в размер на остатъка от 20 % от цената** по договора се заплаща в срок до 30 (тридесет) календарни дни след представяне на **Окончателен констативен протокол** за изпълнение предмета на договора (чл.19, ал.8) и оригинална фактура.

1. За да се извършат плащанията по предходната алинея **ИЗПЪЛНИТЕЛЯТ** следва да изготви и представи на **ВЪЗЛОЖИТЕЛЯ** фактура (фактури) в оригинал, която следва да съдържа следната задължителна информация „Авансово/Междинно/Окончателно/ плащане **по Договор № ……. с предмет**: „**Доставка на електрически автобуси с необходимото диагностично оборудване и доставка и монтаж на зарядни станции за електробуси** ” -доставка и въвеждане в експлоатация на 5 броя нови 12/-метрови електрически автобуси и допълнително оборудване към тях“, **по Оперативна програма „Околна среда 2014-2020 г.”, Процедура BG 16M1OP 002-5.004, сключен във връзка с изпълнение на проект** „**Подобряване на качеството на атмосферния въздух в гр. Хасково, чрез доставка и експлоатация на електрически автобуси за нуждите на обществения транспорт** ”.
2. Плащането се извършва с платежно нареждане по банкова сметка, посочена от **ИЗПЪЛНИТЕЛЯ**:

Банка:

ЮА№

В1С:

1. **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени на банковата му сметка в срок до 5 (пет) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията по посочената в настоящия член банкова сметка са надлежно извършени.
2. За дата на плащането се счита датата на заверяване на банковата сметка на **ИЗПЪЛНИТЕЛЯ** със съответната дължима сума.
3. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 9. ИЗПЪЛНИТЕЛЯТ се задължава**:**

1. да достави автобусите и допълнителното оборудване, предмет на настоящия Договор, отговарящи на техническите параметри, представени в Техническата спецификация на **ВЪЗЛОЖИТЕЛЯ**, Техническото предложение на **ИЗПЪЛНИТЕЛЯ**, както и приложенията към него, окомплектовани съгласно изискванията на настоящия Договор, включително тези по чл.7, ал.2, придружени със съответните документи;
2. да изпълни предмета по чл. 1 от настоящия Договор, в сроковете по чл. 3 и чл.4;
3. да изпълни задълженията си по Договора и да упражнява всичките си права, с оглед защита интересите на **ВЪЗЛОЖИТЕЛЯ**;
4. да осигури за своя сметка транспорта по доставката на автобусите и допълнителното оборудване до местоизпълнението по чл. 1, ал. 4 от договора, като ги предаде в техническа изправност и окомплектовка, съгласно оферираното, нормите и документацията на завода-производител и условията на настоящия договор;
5. Да предостави на **ВЪЗЛОЖИТЕЛЯ** сертификат за съответствие с одобрения тип превозно средство, издаден съгласно изискванията на действащото българско и европейско законодателство, както и списък с данните на всеки автобус (номер на двигател, шаси и др.);
6. Да предостави на **ВЪЗЛОЖИТЕЛЯ** сертификати за съответствие с изискванията на действащото българско и европейско законодателство за елементите на допълнителното оборудване;
7. Да предоставя безплатно, при поискване от **ВЪЗЛОЖИТЕЛЯ**, информация за хода на изпълнението на договора;
8. да сключи договор за подизпълнение с посочените в офертата му подизпълнители в срок от 5 (пет) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по чл. 66 ЗОП;
9. да проведе обучение на персонала на **ВЪЗЛОЖИТЕЛЯ**;
10. да информира **ВЪЗЛОЖИТЕЛЯ** за проблеми, възникнали при изпълнението на договора и за мерките, предприети за тяхното решаване;
11. да осигурява бързо и качествено гаранционно обслужване на автобусите и допълнителното оборудване в рамките на гаранционния срок, включително като доставя необходимите резервни части и консумативи в оторизиран от него сервиз или на **ВЪЗЛОЖИТЕЛЯ** и по този начин гарантира съответствие на доставеното с експлоатационните характеристики, указани в техническото му предложение;
12. да спазва изискванията на законодателството на Европейската общност и националното законодателство във връзка с предоставянето на финансовата помощ и разпоредбите на Оперативна програма „Околна среда 2014-2020“.
13. да поддържа и подновява за своя сметка лицензите за прилежащия към тестово- диагностичната апаратура софтуер за съответните гаранционни срокове. След изтичане на гаранционен срок, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** съответната тестово-диагностична апаратура с прилежащия към нея софтуер с валидни лицензи без допълнително заплащане.
14. да осигури резервни части за минимум 10 (десет) години след доставката на последния автобус, считано от датата на подписване на протокола по чл. 19, ал. 8.

**Чл.10. (1) ИЗПЪЛНИТЕЛЯТ** се задължава да достави и предаде на **ВЪЗЛОЖИТЕЛЯ** всеки един от автобусите, предмет на доставка, съгласно Техническата спецификация на Възложителя, Техническото предложение на **ИЗПЪЛНИТЕЛЯ** и Протокола за постигнати договорености, при следните изисквания:

-окомплектовани, съгласно изискванията на производителя, включително с комплект ключове и др.;

-с извършен предпродажбен сервиз;

-заредени с всички необходими за експлоатацията им течности, материали и консумативи;

-с необходимите за регистрацията им документи, включително документи за платени данъци, мита, такси, протоколи и фактури;

-гаранционна/ сервизна книжка, технически паспорти или други документи от производителя, съдържащи технически данни и характеристики;

-оригинал на сертификат за ЕО одобряване на типа на превозно средство, съгласно изискванията на действащото българско и европейско законодателство;

1. **ИЗПЪЛНИТЕЛЯТ** се задължава да достави и предаде на **ВЪЗЛОЖИТЕЛЯ** всеки един от елементите на допълнителното оборудване, предмет на доставка, съгласно Техническата спецификация на Възложителя, Техническото предложение на **ИЗПЪЛНИТЕЛЯ** и Протокола за постигнати договорености при изискванията от предходната алинея (когато са приложими).
2. Доставката на автобус, респективно зарядна станция, система за телеметрично наблюдение и други елементи от допълнителното оборудване, ще се счита за неизпълнена, докато **ВЪЗЛОЖИТЕЛЯТ** не получи целия обем окомплектовка по предходните две алинеи.
3. Ако непредставянето на документи води до последващи разходи за **ВЪЗЛОЖИТЕЛЯ**, тези разходи се покриват от **ИЗПЪЛНИТЕЛЯ**, като **ВЪЗЛОЖИТЕЛЯ** ги удържа от дължимото по договора плащане или от гаранцията за добро изпълнение.

**Чл. 11.** За изпълнение на задълженията си по този договор **ИЗПЪЛНИТЕЛЯТ** е длъжен да поддържа екип от специалисти със съответната квалификация**.**

**Чл. 12. ИЗПЪЛНИТЕЛЯТ** е длъжен да определи лице, което да организира извършването на дейностите от страна на **ИЗПЪЛНИТЕЛЯ** и да бъде в пряка връзка с **ВЪЗЛОЖИТЕЛЯ** по всички въпроси, касаещи задълженията и отговорностите на **ИЗПЪЛНИТЕЛЯ** по този договор.

**Чл. 13. ИЗПЪЛНИТЕЛЯТ** се задължава да осигурява достъп за извършване проверки на място от страна на ВЪЗЛОЖИТЕЛЯ и упълномощени негови представители, Управляващия орган на ОПОС, Сертифициращия орган, одитния орган и други контролни и одитиращи органи, като осигури присъствието на негов представител, да осигури достъп до финансовата, техническа, счетоводна и всякаква друга документация, бази данни и/или системи, отнасящи се до конкретното възлагане; да осигурява достъп до документацията, която се съхранява от подизпълнители, да оказва пълно съдействие на проверяващите лица, включително при вземане на проби, извършване на замервания, набиране на снимков материал и др.

**Чл. 14. (1) ИЗПЪЛНИТЕЛЯТ** се задължава да спазва мерките за информация и комуникация, посочени в Приложение XII към Регламент (ЕС) №1303/2013.

1. **ИЗПЪЛНИТЕЛЯТ** е длъжен да предприеме всички необходими действия за популяризиране на факта, че договорът се съфинансира от Кохезионния фонд, по оперативна програма „Околна среда 2014-2020г.“

**Чл. 15.** Да съхранява цялата документация, свързана с изпълнението на договора в сроковете по чл. 140 от Регламент (ЕС) 1303/ 2013.

Чл. 16. ИЗПЪЛНИТЕЛЯТ **има право:**

а) да иска от **ВЪЗЛОЖИТЕЛЯ** необходимото съдействие за изпълнение на договора;

б) да получи договореното възнаграждение при условията на настоящия договор.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 17. (1) ВЪЗЛОЖИТЕЛЯТ** се задължава да заплати цената по този Договор, съгласно условията и по начина, посочени в него.

1. **ВЪЗЛОЖИТЕЛЯТ** се задължава да приеме доставката на автобусите и допълнителното оборудване, предмет на договора, по реда на раздел **V. ПРИЕМАНЕ**, ако отговарят на договорените изисквания.
2. **ВЪЗЛОЖИТЕЛЯТ** има право да иска от **ИЗПЪЛНИТЕЛЯ** да изпълни доставката на автобусите и допълнителното оборудване на посочения в договора адрес, в срок и без отклонения от договорените изисквания.
3. **ВЪЗЛОЖИТЕЛЯТ** има право да получава информация по всяко време относно подготовката, хода и организацията по изпълнението на доставката и дейностите, предмет на Договора.
4. **ВЪЗЛОЖИТЕЛЯТ** се задължава да предостави на **ИЗПЪЛНИТЕЛЯ** необходимите и налични документи и данни, намиращи се при **ВЪЗЛОЖИТЕЛЯ**, необходими за изпълнението на Договора;
5. **ВЪЗЛОЖИТЕЛЯТ** се задължава в срок от 10 (десет) работни дни да съдейства за разрешаване на писмено поставени от **ИЗПЪЛНИТЕЛЯ** въпроси, искани документи, срещи и др.;
6. **ВЪЗЛОЖИТЕЛЯТ** има право на рекламация за доставените по Договора автобуси и допълнително оборудване, при условията, посочени в настоящия Договор.
7. **ВЪЗЛОЖИТЕЛЯТ** има право да изисква от **ИЗПЪЛНИТЕЛЯ** замяната на несъответстващ с Техническата спецификация и/или дефектен автобус и/или допълнително оборудване само при условията на настоящия Договор, както и отстраняване на Несъответствия по реда и в сроковете, определени в настоящия Договор.
8. **ВЪЗЛОЖИТЕЛЯТ** има право да откаже приемането на доставката, когато **ИЗПЪЛНИТЕЛЯТ** не спазва изискванията на Договора и Техническата спецификация, докато **ИЗПЪЛНИТЕЛЯТ** не изпълни изцяло своите задължения съгласно условията на Договора, или да откаже да изплати частично или изцяло договорената цена.
9. **ВЪЗЛОЖИТЕЛЯТ** има право да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители, в случай че **ИЗПЪЛНИТЕЛЯТ** е посочил, че ще ползва такива.
10. **ВЪЗЛОЖИТЕЛЯТ** е длъжен да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта.
11. **ПРИЕМАНЕ**

**Чл. 18. ИЗПЪЛНИТЕЛЯТ** декларира, че автобусите и допълнителното оборудване, предмет на доставката не са обременени с недостатъци.

**Чл. 19. (1)** Изпълнението, предмет на договора, касаещо приемане и предаване, съобразно дефинираното в чл. 1, следва да се предаде на мястото, посочено в чл. 1, ал. 4 на упълномощено от **ВЪЗЛОЖИТЕЛЯ** лице. За приемането и предаването се съставя приемно- предавателен протокол, в два екземпляра, който се подписва от упълномощените представители на двете страни.

**ВЪЗЛОЖИТЕЛЯТ** изисква **приемане на прототипа** (първият готов автобус от серията) от комисия, назначена с негова заповед. Приемането на прототипа се извършва в завода - производител и има за цел упражняване на контрол върху изпълнението на техническата спецификация, установена с подписания между **ВЪЗЛОЖИТЕЛЯ** и **ИЗПЪЛНИТЕЛЯ** Договор. За установените съответствия/ несъответствия се подписва протокол. В случай, че се открият несъответствия със съгласуваната спецификация в договора, **ВЪЗЛОЖИТЕЛЯТ** поставя срок за привеждане на прототипа в съответствие с техническата спецификация.

Одобренията по време на приемането на прототипа не предполагат приемане и не се отразяват на отговорността на производителя и/или **ИЗПЪЛНИТЕЛЯ**.

1. **ИЗПЪЛНИТЕЛЯТ** уведомява **ВЪЗЛОЖИТЕЛЯ** писмено, в срок не по-малко от 3 (три) дни предварително, за конкретните дата и час, на които ще се изпълнява доставката. **ИЗПЪЛНИТЕЛЯТ** има задължението да синхронизира Графика на доставка на автобусите и на допълнителното оборудване минимум до степен, даваща възможност за извършване на действията за одобрение**.** При предаването на автобусите и допълнителното оборудване, **ИЗПЪЛНИТЕЛЯТ** осигурява на **ВЪЗЛОЖИТЕЛЯ** необходимото според обстоятелствата време да ги прегледа за Несъответствия, в рамките до 3 (три) работни дни.
2. Доставката и предаването/получаването на автобусите и допълнителното оборудване се удостоверява с подписване в два екземпляра на двустранен **Приемо- предавателен протокол** от Страните или техни упълномощени представители, след проверка за: отсъствие на явни несъответствия, окомплектовката на доставката и представяне на документите в съответствие с чл.10, ал.1 и съответствие на автобусите и допълнителното оборудване с техническите характеристики, представени в Техническото предложение на **ИЗПЪЛНИТЕЛЯ** и Техническата спецификация на **ВЪЗЛОЖИТЕЛЯ**. Приемо-предавателният протокол съдържа основанието за съставянето му (номер на договора), както и данни за автобусите и допълнителното оборудване, предмет на доставка.
3. Преди предаване на автобусите и допълнителното оборудване **ИЗПЪЛНИТЕЛЯТ** извършва проверки и изпитвания, което се удостоверява с констативни протоколи.
4. След доставката и преди одобрението на всеки доставен автобус, **ВЪЗЛОЖИТЕЛЯТ** и **ИЗПЪЛНИТЕЛЯТ** извършват съвместни тестове на функционалността на системите му. **ВЪЗЛОЖИТЕЛЯТ** и **ИЗПЪЛНИТЕЛЯТ** извършват пътен тест с минимум 1 автобус. Тестът се извършва след зареждане на батерията на автобуса до максимално ниво SOCm, при липса на пътници, с изключение на водач (одобрен от **ИЗПЪЛНИТЕЛЯ**), представител на **ВЪЗЛОЖИТЕЛЯ**, представител на **ИЗПЪЛНИТЕЛЯ** и техническо лице с измервателна апаратура, при изключени системи за отопление и климатизация. Тестът се извършва при суха пътна настилка, по трасето на линия №…… с дължина ……….. м и ………… спирки, като се спира на всяка от тях. По време на теста се замерва енергийната консумация и изминатата дистанция.
5. След доставката и преди одобрението на доставена зарядна станция, **ВЪЗЛОЖИТЕЛЯТ** и **ИЗПЪЛНИТЕЛЯТ** извършват съвместни тестове на нейната функционалност. С минимум 1 зарядна станция за бавно и едната за дневно бързо зареждане, **ВЪЗЛОЖИТЕЛЯТ** и **ИЗПЪЛНИТЕЛЯТ** извършват тест за времето за заряд на батерия от ниво SOCw до ниво SOCm.
6. Одобряването на доставените автобуси и допълнително оборудване се извършва чрез констативни протоколи. **Констативният протокол за одобрение на доставен автобус** и допълнително оборудване се подписва за **ВЪЗЛОЖИТЕЛЯ** от всички членове на назначената комисия, както и от определените представители на **ИЗПЪЛНИТЕЛЯ**. Подписването на констативните протоколи за одобрение на доставен автобус и допълнително оборудване, с изключение на тези за зарядните станции и на системата за телеметрично наблюдение и контрол в реално време се извършва в срок до 30 (тридесет) дни след подписване на приемателно-предавателните протоколи или в срока, договорен съгласно чл.20, ал.3. Подписването на констативните протоколи за одобрение на доставените зарядни станции и на системата за телеметрично наблюдение и контрол в реално време се извършва след привеждането им в готовност за експлоатация.
7. След извършване на всички дейности, предмет на договора, се подписва **Окончателен констативен протокол**.

**Чл. 20 (1)** При констатиране на „несъответствия” на доставен автобус и допълнително оборудване, **ВЪЗЛОЖИТЕЛЯТ** има право да откаже да подпише приемо-предавателен протокол. В този случай, Страните подписват **констативен протокол**, в който се описват констатираните Несъответствия.

1. Под „несъответствия“ следва да се разбират явни или скрити дефекти, липси, недостатъци, несъответствия на автобусите и допълнителното оборудване с Техническата спецификация на **ВЪЗЛОЖИТЕЛЯ** и/или Техническото предложение на **ИЗПЪЛНИТЕЛЯ** и/или с изискванията за окомплектовка и документация.
2. **ИЗПЪЛНИТЕЛЯТ** отстранява „несъответствието” в срок и по ред, посочени в констативния протокол. **ИЗПЪЛНИТЕЛЯТ** заменя автобуса, съответното допълнително оборудване или частта с „несъответствия” с такива, притежаваща характеристиките в Техническата спецификация. След отстраняване на „несъответствията”, Страните подписват Констативен протокол за одобрение на доставката.
3. В случай, че Несъответствието е толкова съществено, че застрашава предмета на поръчката или в случай, че **ИЗПЪЛНИТЕЛЯТ** забави доставката на автобусите и допълнителното оборудване, или отстраняването на Несъответствията с повече от 10 (десет) дни от предвидения срок за доставка, съгласно чл.3, ал.2 от настоящия договор, или от срока, посочен в констативния протокол, **ВЪЗЛОЖИТЕЛЯТ** има право да прекрати настоящия Договор, както и право да получи неустойка в размер, съгласно същия.
4. Рекламации по количеството на доставката могат да се правят в момента на подписване на приемо-предавателния протокол.
5. Рекламации относно качеството и скрити дефекти на въведените в експлоатация автобуси и допълнително оборудване се правят в срок от 20 (двадесет) работни дни след откриването им.
6. В случай на рекламация и възникване на спор между страните по договора, **ИЗПЪЛНИТЕЛЯТ** осигурява проверка на автобуса и/или допълнителното оборудване от контролна организация, в присъствието на представители на двете страни, за което се съставя протокол.
7. **ГАРАНЦИОННО СЕРВИЗНО ОБСЛУЖВАНЕ**

**Чл. 21. (1) ИЗПЪЛНИТЕЛЯТ** се задължава да осигури гаранционно обслужване на автобусите и допълнителното оборудване за срок по чл. 4, ал. 1 от договора от предложен сервиз.

1. Гаранционният срок за всеки автобус и за допълнителното оборудване започва да тече от датата на подписване на **Констативен протокол за одобрение на доставен автобус или на допълнително оборудване**.
2. След сключването на този договор, **ИЗПЪЛНИТЕЛЯТ** се задължава да осигури необходимото гаранционно обслужване.
3. Гаранционният срок за автобуса, включително силовите агрегати и монтираното електронно оборудване, за антикорозионното покритие и хидроизолацията, за тяговата акумулаторна батерия и за зарядните станции е съгласно чл. 4, ал. 1, 2 и 3 от настоящия Договор.
4. В срока на гаранционно обслужване **ИЗПЪЛНИТЕЛЯТ** се задължава да осигури необходимата консултантска помощ без допълнително заплащане от страна на **ВЪЗЛОЖИТЕЛЯ**.
5. **ИЗПЪЛНИТЕЛЯТ** гарантира нормалното функциониране на автобусите и допълнителното оборудване при спазване на условията, описани в гаранционната карта.

**Чл. 22. (1)** Заявката за отстраняване на възникнала гаранционна повреда на автобус и/или допълнително оборудване се прави по телефон или писмено по електронна поща. Заявката трябва да съдържа информация за наличието на повреда, както и часа и датата, когато е констатирана.

1. Заявките се подават в рамките на цялото работно време на експлоатационните и сервизни звена на **ВЪЗЛОЖИТЕЛЯ**. Телефонният номер и адресът на електронната поща се предоставят от **ИЗПЪЛНИТЕЛЯ**, който организира от своя страна, наблюдение, реакция и отчетност относно постъпилите заявки.

**Чл. 23. (1) ИЗПЪЛНИТЕЛЯТ** се задължава да извършва гаранционно обслужване на автобуса и/или допълнителното оборудване на място, както следва:

1. време за констатиране на гаранционната повреда - до 2 /два/ часа, валидно седем дни в седмицита, двадесет и четири часа в денонощието от получаване на съобщението по чл. 22;
2. време за отстраняване на гаранционната повреда - съобразено с максималните срокове, определени в Техническата спецификация на **ВЪЗЛОЖИТЕЛЯ**, Техническото предложение на **ИЗПЪЛНИТЕЛЯ** и Протокола за постигнати договорености. В някои случаи, след констатиране на повредата и последвалата диагностика, може да се предложи от **ИЗПЪЛНИТЕЛЯ** и да се посочи в двустранно подписан между страните протокол.

**Чл. 24. (1)** Когато е необходим ремонт в сервиз на **ИЗПЪЛНИТЕЛЯ,** транспортът на автобуса и допълнителното оборудване до сервиза и обратно е за сметка на същия**.**

1. **ИЗПЪЛНИТЕЛЯТ** не отговаря в случаите на рекламация, по отношение на дефектирали части, които не са подменени от него, както и за повреди, настъпили в резултат на действията на трети лица, извършили ремонт на превозното средство.
2. В случай, че се установят скрити недостатъци, за които **ИЗПЪЛНИТЕЛЯТ** е бил уведомен в рамките на гаранционния срок, той е длъжен да ги отстрани или да замени некачественият автобус, допълнителното оборудване, устройство или част с ново/и със същите или по-добри характеристики, ако недостатъкът го прави негоден за използване по предназначение. Всички разходи по замяната са за сметка на **ИЗПЪЛНИТЕЛЯ**.
3. **ГАРАНЦИЯ ОБЕЗПЕЧАВАЩА ИЗПЪЛНЕНИЕТО НА ДОГОВОРА .**

**ГАРАНЦИЯ ЗА АВАНСОВО ПЛАЩАНЕ**

**Чл. 25. (1) ИЗПЪЛНИТЕЛЯТ** гарантира изпълнението на произтичащите от настоящия Договор свои задължения с гаранция за изпълнение в размер до 3% (три процента) от стойността на договора, без включен ДДС, представляваща сумата от

 ( ) лева, като 20 % (двадесет на сто) от така представената гаранция за изпълнение, представляваща сумата от ………… (………….…)лева, е предназначена за обезпечаване на гаранционното сервизно обслужване.

1. **ИЗПЪЛНИТЕЛЯТ** предоставя гаранция за обезпечаване на авансовото плащане в размер на 100 % (сто процента) от стойността на авансово предоставените средства без ДДС.
2. **ИЗПЪЛНИТЕЛЯТ** представя документи за внесени гаранция за изпълнение на Договора към датата на сключване на същия и гаранция за обезпечаване на авансовото плащане към датата на фактуриране на аванса.
3. **ИЗПЪЛНИТЕЛЯТ** избира формата на гаранциите измежду една от следните:
* парична сума внесена по банковата сметка на **ВЪЗЛОЖИТЕЛЯ**;
* банкова гаранция;
* застраховка.

**Чл. 26.** Изисквания по отношение на гаранциите:

1. Когато гаранцията се представя във вид на **парична сума**, тя се внася по следната банкова сметка на **ВЪЗЛОЖИТЕЛЯ**:

Всички банкови разходи, свързани с преводите на сумата са за сметка на **ИЗПЪЛНИТЕЛЯ**.

1. Когато **ИЗПЪЛНИТЕЛЯТ** представя **банкова гаранция,** се представя нейния оригинал, като тя е безусловна, неотменяема, непрехвърляема и делима, като покрива 100% *(сто процента)* от стойността на гаранцията за изпълнението на Договора и/или от гаранцията за обезпечаване на авансовото плащане. Срок на валидност на гаранцията за изпълнение е срокът на действие на Договора, плюс 60 (шестдесет) календарни дни след изтичане на гаранционния срок по чл. 4, ал. 1. Срок на валидност на гаранцията за обезпечаване на авансовото плащане е срокът за усвояване на авансовото плащане плюс 3 (три) календарни дни. Страните се съгласяват в случай на учредяване на банкова гаранция, тя да съдържа условие, че при първо поискване от **ВЪЗЛОЖИТЕЛЯ**, банката следва да заплати сумата по гаранцията независимо от направените възражения и защита, възникващи във връзка с основните задължения. Всички банкови разходи, свързани с обслужването на превода на гаранцията, включително при нейното възстановяване, са за сметка на **ИЗПЪЛНИТЕЛЯ**.
2. **Застраховката**, която обезпечава изпълнението, чрез покритие на отговорността на **ИЗПЪЛНИТЕЛЯ**, е със срок на валидност, срока на действие на Договора, плюс 60 (шестдесет) календарни дни. Съответно, застраховката, която обезпечава авансовото плащане е със срок до усвояване на авансовото плащане плюс 3 (три) календарни дни. Застрахователната премия следва да е еднократно платима, при сключването на застраховката. **ВЪЗЛОЖИТЕЛЯТ** следва да бъде посочен като трето ползващо се лице по тази застраховка. Застраховката, обезпечаваща изпълнението, следва да покрива отговорността на **ИЗПЪЛНИТЕЛЯ** при пълно или частично неизпълнение на Договора и не може да бъде използвана за обезпечение на неговата отговорност по друг договор. Застраховката, обезпечаваща авансово предоставени средства следва да покрива всяко задължение на **ИЗПЪЛНИТЕЛЯ** за връщане на авансово платени суми. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличие на основание за това, са за сметка на **ИЗПЪЛНИТЕЛЯ**.

**Чл. 27. (1) ВЪЗЛОЖИТЕЛЯТ** освобождава съответната част от гаранцията за изпълнение на настоящия договор, без да дължи лихви за периода, през който средствата законно са престояли при него, в срок до 60 (шестдесет) дни след подписване на Окончателния констативен протокол по чл. 19, ал. 8 и след изтичане на най-дългият измежду следните три гаранционни срока -

за автобуса, включително силовите агрегати и монтираното електронно оборудване

или

за тяговата акумулаторна батерия

или

за зарядните станции,

освен ако **ВЪЗЛОЖИТЕЛЯТ** е усвоил същата и/или са настъпили условия за нейното задържане или усвояване,

като :

* когато е във формата на парична сума - чрез превеждане на сумата по банковата сметка на **ИЗПЪЛНИТЕЛЯ**;
* когато е във формата на банкова гаранция - чрез връщане на нейния оригинал на **ИЗПЪЛНИТЕЛЯ**, като в този случай преди частичното освобождаване **ИЗПЪЛНИТЕЛЯТ** следва да представи гаранция за изпълнение в остатъчния изискуем по Договора размер;
* когато е във формата на застраховка - чрез връщане на оригинала на застрахователната полица/ застрахователния сертификат на **ИЗПЪЛНИТЕЛЯ**, като в този случай преди частичното освобождаване **ИЗПЪЛНИТЕЛЯТ** следва да представи гаранция за изпълнение в остатъчния изискуем по Договора размер.

**(2) ВЪЗЛОЖИТЕЛЯТ** освобождава гаранцията за авансово плащане в срок до 3 (три) дни след усвояване или връщане на аванса, като авансът се счита за усвоен при доставката на автомобилите и допълнителното оборудване и подписване на Окончателния констативен протокол по чл. 19, ал. 8.

**Чл. 28. (1) ВЪЗЛОЖИТЕЛЯТ** не дължи лихви, такси, комисионни или каквито и да било други плащания върху сумите по предоставената гаранция, независимо от формата, под която са представени.

1. **ВЪЗЛОЖИТЕЛЯТ** има право да усвои изцяло или отчасти гаранцията за изпълнение на договора при неточно изпълнение на задълженията по договора от страна на **ИЗПЪЛНИТЕЛЯ**, вкл. при възникване на задължение на **ИЗПЪЛНИТЕЛЯ** за плащане на неустойки, както и при прекратяване на договора от **ВЪЗЛОЖИТЕЛЯ**, поради неизпълнение на договорни задължения от страна на **ИЗПЪЛНИТЕЛЯ**. **ВЪЗЛОЖИТЕЛЯТ** има право да задържи гаранцията обезпечаваща авансовото плащане при възникване на задължения за **ИЗПЪЛНИТЕЛЯ** за връщане на авансово платени суми.
2. **ВЪЗЛОЖИТЕЛЯТ** има право да задържа/усвоява от сумите по гаранцията за изпълнение суми, равни на размера на начислените неустойки и обезщетения по настоящия Договор, поради непълно или частично изпълнение на задълженията на **ИЗПЪЛНИТЕЛЯ**.
3. В случай на задържане/усвояване от **ВЪЗЛОЖИТЕЛЯ** на суми от гаранциите, **ИЗПЪЛНИТЕЛЯТ** е длъжен в срок до 3 (три) дни да допълни съответната гаранция до размера й, уговорен в настоящия договор, като внесе усвоената от **ВЪЗЛОЖИТЕЛЯ** сума по сметка на **ВЪЗЛОЖИТЕЛЯ** или учреди банкова гаранция за сума в размер на усвоената, или да застрахова отговорността си до уговорения размер.
4. **ИЗПЪЛНИТЕЛЯТ** има право да промени формата на гаранцията, като предходната гаранция се освобождава от **ВЪЗЛОЖИТЕЛЯ** в срок от 3 (три) дни от предоставянето на новата форма на гаранция.
5. В случай, че Банката, издала гаранцията за изпълнение на договора, е обявена в несъстоятелност, или изпадне в неплатежоспособност /свръх задлъжнялост, или й се отнеме лиценза, или откаже да заплати предявената от **ВЪЗЛОЖИТЕЛЯ** сума в 3-дневен срок, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** е длъжен да предостави в срок до 5 (пет) работни дни от направеното искане, съответната заместваща гаранция от друга банкова институция, съгласувана с **ВЪЗЛОЖИТЕЛЯ.**
6. **НЕИЗПЪЛНЕНИЕ. ОТГОВОРНОСТ ЗА НЕИЗПЪЛНЕНИЕ**

**Чл. 29. ИЗПЪЛНИТЕЛЯТ** носи отговорност за точното, срочното и качествено изпълнение на дейностите по този договор, съобразно изискванията на Техническите спецификации и предложението на **ИЗПЪЛНИТЕЛЯ**.

**Чл. 30. (1) ИЗПЪЛНИТЕЛЯТ** отговаря за недостатъците на доставения автобус, които намаляват съществено неговата цена или неговата годност за употреба и не са били съобщени на **ВЪЗЛОЖИТЕЛЯ**.

1. В случаите по предходната алинея **ВЪЗЛОЖИТЕЛЯТ** разполага със следните

права:

1. да върне автобуса/автобусите и да иска обратно сумата, която е дал до момента заедно с разноските по договора;
2. да задържи автобуса/автобусите и да иска намаляване на цената;
3. да отстрани недостатъците за сметка на **ИЗПЪЛНИТЕЛЯ**;
4. да иска да му бъде предаден автобуса/автобусите без недостатъци в замяна на това, което е получил с недостатъци.
5. Независимо от правомощията си по ал. 2, **ВЪЗЛОЖИТЕЛЯТ** може да иска и неустойка за претърпените вреди в размер на 5 % (пет на сто) от стойността на автобуса/автобусите, за които е установено несъответствие. **ВЪЗЛОЖИТЕЛЯТ** може алтернативно да се възползва от правата си, дефинирани по-долу в чл. 34.

**Чл. 31. ВЪЗЛОЖИТЕЛЯТ** има правата по предходния член и когато автобуса/автобусите е погинал/и или е бил/и повреден/и, ако това е станало поради неговите недостатъци.

**Чл. 32.** В случай че бъде съдебно отстранен от закупеният автобус, **ВЪЗЛОЖИТЕЛЯТ** има право да иска от **ИЗПЪЛНИТЕЛЯ** платените до момента суми, съдебните разноски, както и неустойка в размер на 10 % (десет на сто) от стойността на превозното средство.

**Чл. 33. ИЗПЪЛНИТЕЛЯТ** има право да развали договора, ако **ВЪЗЛОЖИТЕЛЯТ** не плати цената на превозното средство по чл. 7.

**Чл. 34**. **(1)** В случай на неточно изпълнение на която и да е от дейностите по настоящия договор, с изключение на задълженията, произтичащи от раздел VI „Гаранционно и сервизно обслужване”, **ИЗПЪЛНИТЕЛЯТ** се задължава да заплати на **ВЪЗЛОЖИТЕЛЯ** неустойка в размер на 0,5 % (нула цяло и пет на сто) от стойността на неизпълненото за всеки просрочен ден, но не повече от 25 % (двадесет и пет на сто).

1. За всеки конкретен случай на забава в изпълнението на задължение по VI „Гаранционно и сервизно обслужване”, **ИЗПЪЛНИТЕЛЯТ** се задължава да заплати неустойка в размер на 0,1 % (нула цяло и едно на сто) за всеки ден, но не повече от 25 % (двадесет и пет на сто) от стойността на съответния автобус, и/или допълнително оборудване, по отношение на които е осъществено неизпълнението на задължение по VI „Гаранционно и сервизно обслужване”.
2. При неизпълнение на задължение по чл. 24, ал. 3 от настоящия Договор, **ИЗПЪЛНИТЕЛЯТ** дължи неустойка в размер на пълната стойност на съответния некачествен автобус, допълнителното оборудване, устройство или част.

**Чл. 35. (1) ИЗПЪЛНИТЕЛЯТ** превежда неустойките по настоящия договор, както и подлежащите на възстановяване от него неусвоени средства и натрупани лихви по банкова сметка на **ВЪЗЛОЖИТЕЛЯ**:

IВАN - ,

В1С код - ,

Банка:

1. **ВЪЗЛОЖИТЕЛЯТ** има право да удържи начислените неустойки от дължимото по договора плащане или от стойността на гаранцията за добро изпълнение.
2. Когато **ВЪЗЛОЖИТЕЛЯТ** се е възползвал от правото си по предходната алинея и е удържал неустойката от стойността на гаранцията за добро изпълнение, **ИЗПЪЛНИТЕЛЯТ** е длъжен в 3 (три) дневен срок да допълни гаранцията за добро изпълнение до пълния й размер, уговорен в чл. 25 и да представи необходимите затова документи. Неизпълнението на това задължение в срок, дава право на **ВЪЗЛОЖИТЕЛЯ** да претендира от **ИЗПЪЛНИТЕЛЯ** заплащането на неустойка в размер на 1% (едно на сто) дневно, изчислена върху недопълнената част от гаранцията.

**Чл. 36. (1)** В случай, че на **ВЪЗЛОЖИТЕЛЯ** бъдат наложени финансови корекции, поради некачествено изпълнение на възложените дейности или друго виновно неизпълнение от страна на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** неустойка в размер на наложената финансова корекция. **ИЗПЪЛНИТЕЛЯТ** се задължава да заплати на

**ВЪЗЛОЖИТЕЛЯ** съответните дължими суми в срок от 10 (десет) работни дни след получаване на първото отправено искане за това.

**(2)** В случай, че **ИЗПЪЛНИТЕЛЯТ** не заплати неустойките в упоменатия срок, **ВЪЗЛОЖИТЕЛЯТ** има право на обезщетение за забавено плащане в размер на законовата лихва за периода на просрочието.

**Чл. 37. ВЪЗЛОЖИТЕЛЯТ** може да претендира обезщетение за нанесени вреди и пропуснати ползи по общия ред, независимо от начислените неустойки.

**IХ.ПОДИЗПЪЛНИТЕЛИ**

/ *Изискванията и условията, предвидени в този раздел, се прилагат в случаите, когато* **ИЗПЪЛНИТЕЛЯТ** *е предвидил използването на подизпълнители./*

**Чл. 38.(1)** *За извършване на дейностите по Договора,* **ИЗПЪЛНИТЕЛЯТ** *има право да ползва само подизпълнителите, посочени от него в заявлението за участие и офертата, въз основа на която е избран за* **ИЗПЪЛНИТЕЛ***.*

1. *Процентното участие на подизпълнителите в цената за изпълнение на Договора не може да бъде различно от посоченото в офертата на* **ИЗПЪЛНИТЕЛЯ***.*
2. *Изпълнителят може да извършва замяна на посочените подизпълнители за изпълнение на Договора, както и да включва нови подизпълнители, в предвидените в ЗОП случаи и при предвидените в ЗОП условия.*
3. *Независимо от използването на подизпълнители, отговорността за изпълнение на настоящия Договор е на* **ИЗПЪЛНИТЕЛЯ***.*
4. *Сключването на договор с подизпълнител, който не е обявен в офертата на* **ИЗПЪЛНИТЕЛЯ** *и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на* **ИЗПЪЛНИТЕЛЯ***, се счита за неизпълнение на Договора и е основание за едностранно прекратяване на Договора от страна на* **ВЪЗЛОЖИТЕЛЯ** *и за усвояване на пълния размер на гаранцията за изпълнение.*
5. *При сключването на Договорите с подизпълнителите, оферирани в офертата на* **ИЗПЪЛНИТЕЛЯ***, последният е длъжен да създаде условия и гаранции, че:*
* *приложимите клаузи на Договора са задължителни за изпълнение от подизпълнителите;*
* *действията на подизпълнителите няма да доведат пряко или косвено до неизпълнение на Договора;*
* *при осъществяване на контролните си функции по договора* **ВЪЗЛОЖИТЕЛЯТ** *ще може безпрепятствено да извършва проверка на дейността и документацията на подизпълнителите.*
1. *В случай че* **ВЪЗЛОЖИТЕЛЯТ** *установи, че подизпълнител не изпълнява възложените му дейности, съгласно настоящия договор, той има право да изиска от* **ИЗПЪЛНИТЕЛЯ** *последният незабавно сам да ги извърши.*

**Чл. 39.(1)** *Когато частта от поръчката, която се изпълнява от подизпълнител, може да бъде предадена като отделен обект на* **ИЗПЪЛНИТЕЛЯ** *или на* **ВЪЗЛОЖИТЕЛЯ***,* **ВЪЗЛОЖИТЕЛЯТ** *заплаща възнаграждение за тази част директно на подизпълнителя.*

1. *Разплащанията по предходната алинея се осъществяват въз основа на искане, отправено от подизпълнителя до* **ВЪЗЛОЖИТЕЛЯ** *чрез* **ИЗПЪЛНИТЕЛЯ***, който е длъжен да го предостави на* **ВЪЗЛОЖИТЕЛЯ** *в 5-дневен срок от получаването му.*
2. *Към искането по предходната алинея* **ИЗПЪЛНИТЕЛЯТ** *предоставя становище, от което да е видно дали оспорва плащанията или част от тях като недължими.*
3. **ВЪЗЛОЖИТЕЛЯТ** *има право да откаже плащане, когато искането за плащане е оспорено, до момента на отстраняване на причината за отказа.*

**Х.УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 40.** Настоящият Договор се прекратява в следните случаи:

1. с пълно изпълнение на задълженията на страните по договора;
2. по взаимно съгласие на Страните, изразено в писмена форма;
3. когато са настъпили съществени промени във финансирането на обществената поръчка, предмет на Договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата;
4. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“), продължила повече от 10 (десет) дни.

**Чл. 41. ВЪЗЛОЖИТЕЛЯТ** може едностранно да прекрати договора с двуседмично писмено предизвестие, когато:

1. при установени от компетентните органи измама или нередности, с които **ИЗПЪЛНИТЕЛЯТ** е засегнал интересите на Европейската общност, на българската държава и за които **ИЗПЪЛНИТЕЛЯТ** отговаря по договора;
2. при започване на процедура по ликвидация на **ИЗПЪЛНИТЕЛЯ;**
3. при откриване на производство по обявяване в несъстоятелност на **ИЗПЪЛНИТЕЛЯ**;
4. при влязло в сила решение за обявяване на **ИЗПЪЛНИТЕЛЯ** в производство по стабилизация;
5. спрямо собственик с доминиращо или мажоритарно участие в капитала на дружеството на **ИЗПЪЛНИТЕЛЯ**, спрямо член на управителния орган на **ИЗПЪЛНИТЕЛЯ**, а в случай че член на управителния орган е юридическо лице - спрямо неговия представител в съответния управителен орган е влязла в сила присъда за престъпления против собствеността, против стопанството, против финансовата, данъчната или осигурителната система (изпиране на пари или измама), за престъпления по служба или за подкуп (корупция), както и за престъпления, свързани с участие в престъпна група.

**Чл. 42**. **ВЪЗЛОЖИТЕЛЯТ** може да прекрати едностранно настоящия Договор с уведомление до **ИЗПЪЛНИТЕЛЯ**:

1. когато **ИЗПЪЛНИТЕЛЯТ** забави изпълнението на задължение по настоящия Договор с повече от 10 (десет) дни;
2. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на **ВЪЗЛОЖИТЕЛЯ** и в съответствие със ЗОП и настоящия Договор.

**Чл. 43. (1) ВЪЗЛОЖИТЕЛЯТ** прекратява Договора в случаите по чл. 118, ал. 1 от ЗОП, без предизвестие и без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП *(В последния случай размерът на обезщетението се определя в протокол или споразумение, подписано от Страните, а при непостигане на съгласие - по реда на клаузата за разрешаване на спорове по този Договор).*

1. Прекратяването става след уреждане на финансовите взаимоотношения между Страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на Договора.

**Чл. 44. ВЪЗЛОЖИТЕЛЯТ** може да развали Договора по реда и при условията предвидени в него или в приложимото законодателство.

**Чл. 45**. Настоящият Договор може да бъде изменян или допълван от Страните при условията на чл. 116 от ЗОП.

1. **ОБЩИ РАЗПОРЕДБИ КОНФИДЕНЦИАЛНОСТ**

**Чл. 46. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала Й известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу- хау, изобретения, полезни модели или други права от подобен характер, свързани с изпълнението на Договора.

1. Всички планове, доклади, препоръки, оценки, записки, документи, договори и други данни, независимо от носителя (хартиен, магнит и друг носител), независимо от формата (текстов, графичен, звуков, визуален, аналог или цифров формат), събрани, получени или създадени от **ИЗПЪЛНИТЕЛЯ** във връзка с изпълнението на договора, имат статут на конфиденциална информация.
2. С изключение на случаите, посочени в ал. 4 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
3. Не се счита за нарушение на задълженията за неразкриване на Конфиденциална информация, когато:
4. информацията е станала или става публично достъпна, без нарушаване на този Договор от която и да е от Страните;
5. информацията се изисква по силата на закон, приложим спрямо която и да е от Страните; или
6. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване.

В случаите по точка 3 Страната, която следва да предостави информацията, уведомява незабавно другата Страна по Договора.

1. Задълженията по тази клауза се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.
2. **ИЗПЪЛНИТЕЛЯТ** няма право да използва, разгласява, предоставя, разпространява всяка непубликувана или конфиденциална информация, получена в хода на одитния процес, освен ако му бъде предварително писмено разрешено от **ВЪЗЛОЖИТЕЛЯ.**
3. Преди началото на започване на изпълнението на договора **ИЗПЪЛНИТЕЛЯТ** ще предаде на **ВЪЗЛОЖИТЕЛЯ** списък на лицата, ангажирани с изпълнението на договора. Само на посочените в списъка лица ще бъде даван достъп до конфиденциалната информация.
4. Лицата, включени в списъка по предходната алинея, подписват декларация за конфиденциалност, както и че им е известна съответната юридическа отговорност, в два оригинала, като единият оригинал се предава на **ВЪЗЛОЖИТЕЛЯ** заедно със списъка по ал.

7.

1. Всички предоставени материали, независимо от носителя и формата им, не могат да бъдат копирани без предварително изрично писмено съгласие на **ВЪЗЛОЖИТЕЛЯ**.
2. При приключване изпълнението на договора или при искане на **ВЪЗЛОЖИТЕЛЯ**, всички предоставени материали, съдържащи конфиденциална информация, ще бъдат върнати на **ВЪЗЛОЖИТЕЛЯ.**
3. Предоставянето на конфиденциална информация на надлежно упълномощени лица от **ВЪЗЛОЖИТЕЛЯ**, на **ИЗПЪЛНИТЕЛЯ**, на одитните органи на Европейския съюз, съответно на одитните органи на международната финансова институция, няма да се смятат за нарушение на ал. 1-10 включително.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Прехвърляне на права и задължения**

**Чл. 47.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

**Изменения**

**Чл. 48.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл. 49. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

1. За целите на този Договор, „непреодолима сила“ има значението на това понятие по смисъла на чл. 306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.
2. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в 7-дневен срок от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението. При неуведомяване се дължи обезщетение за настъпилите от това вреди. Непреодолимата сила се доказва от засегнатата страна със сертификат за форсмажор, издаден по съответния ред от компетентния орган в държавата, в която са настъпили форсмажорните обстоятелства.
3. Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.
4. Не може да се позовава на непреодолима сила Страна:
5. която е била в забава или друго неизпълнение преди настъпването на непреодолима

сила;

1. която не е информирала другата Страна за настъпването на непреодолима сила; или
2. чиято небрежност или умишлени действия или бездействия са довели до невъзможност за изпълнение на Договора.
3. Липсата на парични средства не представлява непреодолима сила.

**Нищожност на отделни клаузи**

**Чл. 50.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

**Чл. 51. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

1. За целите на този Договор данните и лицата за контакт на Страните са, както следва:
2. За ВЪЗЛОЖИТЕЛЯ:

Адрес за кореспонденция:

Тел.:

Факс:

е-майл:

Лице за контакт:

1. За ИЗПЪЛНИТЕЛЯ:

Адрес за кореспонденция:

Тел.:

Факс:

е-майл:

Лице за контакт:

1. За дата на уведомлението се счита:
2. датата на предаването - при лично предаване на уведомлението;
3. датата на пощенското клеймо на обратната разписка - при изпращане по пощата;
4. датата на доставка, отбелязана върху куриерската разписка - при изпращане по куриер;
5. датата на приемането - при изпращане по факс;
6. датата на получаване - при изпращане по електронна поща.
7. Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
8. При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

**Приложимо право**

**Чл. 52.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Разрешаване на спорове**

**Чл. 53. (1)** Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор всяка Страна може да изпрати на другата на посочените адреси за кореспонденция покана за преговори с посочване на дата, час и място за преговори.

1. В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване, ще бъдат отнасяни за разглеждане и решаване от компетентния съд на Република България по местоседалището на **ВЪЗЛОЖИТЕЛЯ**, съгласно разпоредбите на чл.117, ал.2 ГПК.

**Екземпляри**

**Чл. 54.** Този Договор се състои от ... (...) страници и е изготвен и подписан в четири еднообразни екземпляра -един за **ИЗПЪЛНИТЕЛЯ** и три за **ВЪЗЛОЖИТЕЛЯ**.

**Приложения**:

**Чл. 55.** Към този Договор се прилагат и са неразделна част от него следните приложения:

1. Техническо предложение от офертата на ИЗПЪЛНИТЕЛЯ;
2. Ценово предложение от офертата на ИЗПЪЛНИТЕЛЯ;

4 /други документи/

**ЗА ВЪЗЛОЖИТЕЛ:………….. ЗА ИЗПЪЛНИТЕЛ:……………..**